Widows (cinta de 2018)

:*Iste articlo ye sobre una cinta anglo-estausunidense de cine negro d'intriga; ta atros usos, se veiga *'Widows***.


***Widows*** (títol orichinal en [[Idioma anglés|anglés]], en [[Idioma aragonés|aragonés]] ***Víduas***, estrenada en [[Aragón]] con o suyo títol traduciu enta lo [[Idioma castellano|castellano]] como ***Viudas**') ye una cinta estrenada l'anyo 2018 de cine negro d'intriga poliiaca coproducida por o cine britanico y lo cine estausunidense, dirichida por Steve McQueen seguntes un guión adaptau por Gillian Flynn y lo mesmo Steve McQueen (basau en a serie de televisión *[[Widows (serie de televisión)|Widows]]*,de Lynda La Plante), con una banda sonora orichinal de Hans Zimmer, una dirección de fotografía de Sean Bobbitt, una producción cinematografica de Steve McQueen, Iain Canning, Emile Sherman y Arnon Milchan ta las productoras Regency Enterprises, New Regency, See-Saw Films y Lammas Park, y un elenco formau por Viola Davis, Michelle Rodriguez, Elizabeth Debicki, Cynthia Erivo, Colin Farrell, Brian Tyree Henry, Daniel Kaluuya, Jacki Weaver, Carrie Coon, Robert Duvall, Liam Neeson, Jon Bernthal, Manuel Garcia-Rulfo, Garret Dillahunt, Lukas Haas, Matt Walsh, Kevin J. O'Connor, Jon Michael Hill y Coburn Goss, entre d'atros actors.

Harry Rawlings y la suya banda acaban de robar en Chicago 2 millons de dólars a lo mafioso Jamal Manning, pero en perseguir-los a Policía a suya cambioneta explota y mueren toz. Jamal menaza a Veronica, la vídua de Harry, ta que li pague los 2 millons, que han desapareixiu y que amenista ta financiar a suya campanya como rechidor a lo concello de Chicago. En as eleccions ha de ganar a Jack Mulligan, l'hereu d'una dinastía que fa cuantos decenios que ocupa lo cargo, y que conoixeba a Harry. Bash, que yera lo chófer de Harry, entrega a Veronica una clau d'una caixa de seguredat d'un banco, a on troba una libreta con un plan detallau que teneba Harry ta robar a lo pai de Mulligar, Tom, conoixiu por os suyos casos de corrupción. Veronica creye que la sola suya posibilidat ye de fer ella lo robo, y contacta con as víduas d'os miembros d'a banda de Harry, Alice y Linda. Alice ha perdiu o suyo treballo y su mai la presiona ta que s'adedique a la prostitución de luxo, y Linda s'ha trobau con que su mariu heba apostau y perdiu a suya botiga de peluquería. A zaguer vídua, Amanda, no s'adhibe a lo grupo en estar mai d'un ninón casi que recient naixiu, de nomás que cuatre meses. Continan todas tres con os preparativos, a la vegada que Jatemme, lo chirmano de Jamal, ha descubierto la existencia d'a libreta y la busca, plegando mesmo enta matar a Bash, o chófer. Como amenistan un chófer, Amanda recruta a la suya nineta, Belle. Veronica visita a Amanda y veye en a casa a petaca de Harry, y prencipia a sospeitar de qui ye lo pai d'o nino d'Amanda. O suyo can descubre a Harry, amagau adintro d'un almario, y Veronica marcha sin pronunciar palabra. Descubre que Harry provocó la explosión ta amagar a traición a los suyos companyeros y que yera d'alcuerdo con Mulligan ta sobotiar a campanya de Jamal, y que lo que quereba yera prencipiar con os diners una nueva vida con Amanda y su fillo, deixando entazaga a Veronica y a lo fillo que morió feba bel tiempo por a suya culpa. Cuan finalment fan o robo, Tom reconoix a Veronica y dispara, ferindo a Alice, y cuan marchan con os diners, los lis roba Jatemme, a qui persiguen dica que muere en un accident y tornan a recuperar-los, pero tampoco no contan con Harry, qui tamién ye decidiu a tener él os diners.

A cinta s'ambienta en a suya epoca actual (2018) en Chicago (Illinois) y las suyas escenas se filmoron en ixa mesma ciudat.

Ye una cinta que ha recibiu cuantos premios y nominacions, en destacando un Premio BAFTA a la Millor Actriz en 2019 mientres a 72<sup>ena</sup> edición d'os Premios BAFTA.

## Elenco

## Se veiga tamién
* Cine en 2018.
* Cintas de 2018.

## Referencias

## Vinclos externos

*  ''Widows'' en Internet Movie Database.
*  ''Widows'' en Metacritic.
*  ''Widows'' en Rotten Tomatoes.
*  ''Widows'' en Box Office Mojo.